CELEX: 62010TA0095
Language: hu
Date: 2013-03-07 00:00:00
Title: T-95/10. sz. ügy: A Törvényszék 2013. március 7-i ítélete — Cindu Chemicals és társai kontra ECHA ( „REACH — Az antracénben szegény antracénolaj különös aggodalomra okot adó anyagként történő azonosítása — Megsemmisítés iránti kereset — Keresettel megtámadható jogi aktus — Végrehajtási intézkedéseket nem tartalmazó rendeleti jellegű jogi aktus — Közvetlen érintettség — Elfogadhatóság — Egyenlő bánásmód — Arányosság” )

20.4.2013   
            
            
               HU
            
            
               Az Európai Unió Hivatalos Lapja
            
            
               C 114/31
            
         A Törvényszék 2013. március 7-i ítélete — Cindu Chemicals és társai kontra ECHA
   (T-95/10. sz. ügy) (1)
   
   (REACH - Az antracénben szegény antracénolaj különös aggodalomra okot adó anyagként történő azonosítása - Megsemmisítés iránti kereset - Keresettel megtámadható jogi aktus - Végrehajtási intézkedéseket nem tartalmazó rendeleti jellegű jogi aktus - Közvetlen érintettség - Elfogadhatóság - Egyenlő bánásmód - Arányosság)
   2013/C 114/48
   Az eljárás nyelve: angol
   
      Felek
   
   
      Felperesek: Cindu Chemicals BV (Uithoorn, Hollandia); Deza, a.s. (Valašske Meziříčí, Cseh Köztársaság), Koppers Denmark A/S (Nyborg, Dánia) és Koppers UK Ltd (Scunthorpe, Egyesült Királyság) (képviselők kezdetben: K. Van Maldegem és R. Cana ügyvédek, valamint P. Sellar solicitor, később: K. Van Maldegem és R. Cana)
   
      Alperes: Európai Vegyianyag-ügynökség (ECHA) (képviselők: M. Heikkilä és W. Broere meghatalmazottak, segítőjük: J. Stuyck ügyvéd)
   
      Az alperest támogató beavatkozó: Európai Bizottság (képviselők kezdetben: P. Oliver és G. Wilms, később: P. Oliver és E. Manhaeve meghatalmazottak, segítőjük: K. Sawyer barrister, majd P. Oliver és E. Manhaeve)
   
      Az ügy tárgya
   
   Az Európai Vegyianyag-ügynökség (ECHA) 2010. január 13-án közzétett azon határozatának részleges megsemmisítése iránti kérelem, amely az antracénben szegény antracénolajat (EC szám: 292–604–8) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet (HL L 396., 1. o., helyesbítések: HL L 136., 2007.5.29., 3. o.; HL L 141., 2008.5.31., 22. o.; HL L 36., 2009.2.5., 84. o. és HL L 118., 2010.5.12., 89. o.) 59. cikkének megfelelően az e rendelet 57. cikkében szereplő kritériumokat teljesítő anyagként azonosította.
   
      Az ítélet rendelkező része
   
   
               1.
            
            
               A Törvényszék a keresetet elutasítja.
            
         
               2.
            
            
               A Cindu Chemicals BV, a Deza, a.s., a Koppers Denmark A/S és a Koppers UK Ltd saját költségeiken kívül viseli az Európai Vegyianyag-ügynökség (ECHA) részéről felmerült költségeket.
            
         
               3.
            
            
               Az Európai Bizottság viseli saját költségeit.
            
         
      (1)  HL C 113., 2010.5.1.